
ELŐTERJESZTÉS
a Budapest XII. kerületi Ruszin Nemzetiségi Önkormányzat
Képviselő-testületének ülésére

Tárgy: Beszámoló a XXI. Ruszin Kulturális Napon való részvételről
Tisztelt Képviselő-testület!

A Budapest XII. Kerületi Ruszin Nemzetiségi Önkormányzat elnöke 2026. szeptember 19-én részt vett a Gyöngyösi Ruszin Nemzetiségi Önkormányzat által megrendezett XXI. Ruszin Kulturális Napon. A rendezvény célja a ruszin hagyományok ápolása, a kulturális örökség megőrzése, valamint a magyarországi ruszin közösségek közötti kapcsolatok erősítése volt. A program II. Rákóczi Ferenc szobránál tartott ünnepélyes koszorúzással kezdődött, majd a Gyöngyösi Mátra Művelődési Központban kulturális műsorokkal folytatódott. A rendezvényen fellépett Csobolya József, a Magyar Állami Operaház tenoristája, valamint több népzenei együttes, hagyományőrző csoport és tánccsoport. A résztvevők megtekinthették „A Fejedelem útja Borostól–Kassáig” című kiállítást, továbbá a Rákóczi-buszt is. A rendezvényen való részvétel lehetőséget biztosított a ruszin nemzetiségi közösségek közötti kapcsolatok ápolására, a kulturális értékek megismerésére és a hagyományőrző tevékenységek támogatására. Az esemény hozzájárult a Budapest XII. Kerületi Ruszin Nemzetiségi Önkormányzat és a hazai ruszin közösségek közötti együttműködés erősítéséhez, valamint a ruszin kulturális örökség szélesebb körű megismertetéséhez.

Kérem a Tisztelt Képviselő-testületet, hogy az alábbi határozati javaslatot fogadja el.

Határozati javaslat:
[bookmark: _GoBack]A Budapest XII. kerületi Ruszin Nemzetiségi Önkormányzat Képviselő-testülete a XXI. Ruszin Kulturális Napon való részvételről szóló beszámolót a melléklet szerint elfogadja.

(Döntéshozatal módja: egyszerű többség)


Budapest, 2026. október 30.	

